rejauldu/bengali-wikipedia huggingface dataset:
অ্যামোরীয় ভাষা () হল একটি বিলুপ্তপ্রায় প্রাথমিক সেমিটীয় ভাষা, যা পূর্বে ব্রোঞ্জ যুগে প্রাচীন নিকট প্রাচ্য ইতিহাসে বিশিষ্ট অ্যামোরিত উপজাতিদের দ্বারা কথ্য ছিল। এটি উগারিতীয় থেকে জানা যায়, যেটিকে কেউ কেউ এর পশ্চিমতম উপভাষা হিসাবে শ্রেণীবদ্ধ করে,    এবং ব্যাবিলোনিয়ায় অ্যামোরিত শাসনের সময়কালে আক্কাদীয় লেখকদের দ্বারা লিপিবদ্ধ অ-আক্কাদীয় সঠিক নাম থেকে (৩য় এবং শেষের দিকে) খ্রিস্টপূর্ব ২য় সহস্রাব্দের শুরু), বিশেষ করে মারি থেকে এবং কিছুটা আলালাখ, টেল হারমাল এবং খাফাজাহ থেকে। মাঝে মাঝে, এই ধরনের নামগুলি প্রাথমিক মিশরীয় গ্রন্থগুলিতেও পাওয়া যায়; এবং একটি স্থানের নাম, "Sənīr" (שְׂנִיר) মাউন্ট হারমনের জন্য, বাইবেল থেকে জানা যায় (বই অফ ডিউটারনমি, )।   এটি প্রাচীন উত্তর-পশ্চিম সেমিটীয় ভাষা। প্রাচীন অ্যামোরীয় গোত্রগুলি এই ভাষায় কথা বলত। অ্যামোরীয়রা ২য় সহস্রাব্দে ব্যাবিলনের বিভিন্ন শহর শাসন করত। সেসময়কার আক্কাদীয় লেখকেরা যেসব অ-আক্কাদীয় নাম লিপিবদ্ধ করে গেছেন, সেগুলি থেকে অ্যামোরীয়দের ভাষা সম্পর্কে ধারণা পাওয়া যায়। এই নামগুলিককখনো কখনো প্রাচীন মিশরীয় লেখাতেও দেখতে পাওয়া যায়।   রচনা ও গ্রন্থপঞ্জি   D. Cohen, Les langues chamito-semitiques, CNRS: Paris 1985.  I. Gelb, "La lingua degli amoriti", Academia Nazionale dei Lincei. Rendiconti 1958, no. 8, 13, pp. 143–163.  H. B. Huffmon. Amorite Personal Names in the Mari Texts. A Structural and Lexical Study, Baltimore 1965.  Remo Mugnaioni. "Notes pour servir d’approche à l’amorrite" Travaux 16 – La sémitologie aujourd’hui, Cercle de Linguistique d’Aix-en-Provence, Centre des sciences du langage, Aix-en-Provence 2000, p. 57-65.  M. P. Streck, Das amurritische Onomastikon der altbabylonischen Zeit. Band 1: Die Amurriter, Die onomastische Forschung, Orthographie und Phonologie, Nominalmorphologie. Alter Orient und Altes Testament Band 271/1, Münster 2000.   তথ্যসূত্র   বিষয়শ্রেণী:উত্তর-পশ্চিম সেমিটীয় ভাষা বিষয়শ্রেণী:এশিয়ার বিলুপ্ত ভাষা বিষয়শ্রেণী:আমোরীয় জাতি
পাতিরামানল () দক্ষিণ ভারতে অবস্থিত কেরালা রাজ্যের আলেপ্পি জেলার মুহাম্মা পঞ্চায়েতের অন্তর্গত একটি ছোট্ট দ্বীপ। পাতিরামানল বা স্থানীয় বানানে "পাতিরামণল" অর্থ মধ্যরাতের বালিয়াড়ি। হ্রদের উভয় দিকের এবং দ্বীপসহ উপকূল বরাবর দৃশ্যপটগুলি মনোরম। এটিবিশ্বের বিভিন্ন স্থানে মূলত হিমালয় পার্বত্য অঞ্চল এবং সাইবেরিয়া অঞ্চল থেকে আগত বহু বিরল প্রজাতির পরিযায়ী পাখির আগমন স্থল।  ভূগোল পাতিরামানল দ্বীপটির আয়তন মাত্র ২৮.৫০৫ হেক্টর। মুহাম্মা নৌজেটি থেকে জলপথে ১.৫ কিলোমিটার এবং আলেপ্পি থেকে জলপথে ১৩ কিলোমিটার দূরে এই দ্বীপটি অবস্থিত। দ্বীপে অবস্থিত জেটি থেকে বেকার বাংলা ৫ কিলোমিটার এবং কুমারকম ৪ কিলোমিটার উত্তর-পশ্চিম দিকে অবস্থিত।  সর্বাধিক দৈর্ঘ্য: ৫৫০ মিটার (দক্ষিণপশ্চিম থেকে উত্তরপূর্ব) সর্বাধিক প্রস্থ: ৪৫০ মিটার (দক্ষিণপূর্ব থেকে উত্তরপশ্চিম) পরিসীমা: ১৮০০ মিটার   মূল ভূখণ্ড থেকে ন্যূনতম দূরত্ব: ৮১০ মিটার  ইতিহাস thumb|পাতিরামানল দ্বীপের একটি তথ্য সারণী ফলক দ্বীপটি (অনন্ত পদ্মনাভন তোপ্পু নামেও পরিচিত)বিংশ শতাব্দীর সত্তরের দশক অবধি তাইমট্টতিল পরিবারের নিজস্ব সম্পত্তির সম্পত্তির অংশ ছিলো৷ তার পূর্বে এটি কোচির ভীমজি দেবজি ট্রাস্ট থেকে চেবলিয়ার এসিএম অন্ত্রপের ক্রয় করেছিলেন৷  ১৯৭৯ খ্রিস্টাব্দে জোরপূর্বক ভূমি সংস্কার আইন বলবৎ হলেএকটি ব্যক্তিগত মালিকানা থেকে সরকারি মালিকানাধীন হয়। জমির মালিকানার সর্বোচ্চ সীমা অতিক্রমের পর এই অঞ্চল উদ্বৃত্ত হিসেবে সরকারের হাতে তুলে দেওয়া হয়৷ পরে এটি পর্যটন দপ্তরকে হস্তান্তরিত করা হয় এবং এটির বেসরকারিকরণ ও প্রতারণা সংক্রান্ত বিষয়গুলি বিবেচনাধীন। দ্বীপটি বর্তমানে জনবসতিহীন। বিংশ শতাব্দীর সত্তরের দশক অব্দি ছুটি শ্রমিক পরিবারের এই দ্বীপে বাস করতেন, পরবর্তীকালে তাদের মুহাম্মা পঞ্চায়েতের অন্তর্গত মূল ভূখণ্ডের অন্যত্র পুনর্বাসন দেওয়া হয়।   অবস্থান দ্বীপটি ভেম্বনাড় হ্রদের অবস্থিত। এটির স্থানাঙ্ক ।http://wikimapia.org/1171512/Pathiramanal Wikimapia  অবরোহন thumb|পাতিরামানলের পথ আলেপ্পি শহর থেকে দ্বীপটিতে যেতে মোটর বোটে দেড়ঘণ্টা এবং স্পীড বোটে আধঘণ্টা লাগে৷ পর্যটকরা মুহাম্মা - কুমারকম নৌপরিষেবা ব্যবহার করেও এখানে আসতে পারতেন কিন্তু বর্তমানে কেরল রাজ্য জল পরিবহন দপ্তরের নৌকাগুলি পাতিরামানলে ঘাঁটি বাঁধে না৷ কুমারকম থেকে পাতিরামানলে যেতে প্রায় ৪০ মিনিট লাগে৷ তবে এই দ্বীপে আসতে ভেম্বনাড় হ্রদ অতিবাহিত করার অংশটি সবচেয়ে দৃষ্টিনন্দন অভিজ্ঞতা৷   পাতিরামানলে আসার সবচেয়ে সুগম পথ কায়িপ্পুরম জেটি থেকে নৌকা ভাড়া করে এখানে আসা৷ এই কায়িপ্পুরম জংশন থেকে দ্বীপটি আলেপ্পি-তণীর্মুখম সড়কের ওপর মাত্র ১ কিলোমিটার পূর্বে অবস্থিত৷  নিকটবর্তী রেলওয়ে স্টেশন : আলেপ্পি  নিকটবর্তী বিমানবন্দর : কোচিন আন্তর্জাতিক বিমানবন্দর, যা ৮৫ কিলোমিটার উত্তরে এবং তিরুবনন্তপুরম আন্তর্জাতিক বিমানবন্দর, যা ১৫০ কিলোমিটার দক্ষিণে অবস্থিত৷  পক্ষীদর্শন thumb|পাতিরামানলে স্থির হয়ে বসে থাকা ছোটো গয়ার পাখি দ্বীপটি থেকে পক্ষীদর্শন বেশ রোমহর্ষক৷ এটি ৯১টি প্রজাতির স্থানীয় এবং প্রায় ৫০ প্রজাতির পরিযায়ী পাখির চারণস্থল৷ এখানে উত্তুরে ল্যাঞ্জাহাঁস, পাতি তিলিহাঁস, নিশি বক, পানকৌড়ি, গয়ার, দেশি পানকৌড়ি, বেগুনী বক, গাংচিল, টার্ন, বড়ো বক, জল বক, গো বক, দেশি কানিবক, ছোট বগা, জল ময়ূর, দল পিপি, মেঘহও মাছরাঙা, কোড়া, শিসহাঁস, ধলা বালিহাঁস, ছোট পানকৌড়ি এবং গুঁফো টার্ন প্রভৃতি প্রজাতির পাখি দেখতে পাওয়া যায়৷ তবে বেশ কিছু পর্যটক মোনার্ক বুলবুল পাখির দেখা পেয়েছেন বলে উল্লেখ করেছেন৷  তথ্যসূত্র  বিষয়শ্রেণী:কেরলের দ্বীপ বিষয়শ্রেণী:ভারতের জনবহুল স্থান বিষয়শ্রেণী:ভারতের দ্বীপ
আব্দুল মান্নান খান একজন বাংলাদেশি আইনজীবী ও সাবেক প্রতিমন্ত্রী। তিনি ঢাকা-১ আসন থেকে বাংলাদেশ আওয়ামী লীগের প্রার্থী হিসেবে ২০০৮-এর নির্বাচনে সংসদ সদস্য নির্বাচিত হন এবং গৃহায়ন ও গণপূর্ত মন্ত্রণালয়ের প্রতিমন্ত্রী হিসেবে দায়িত্ব পালন করেন। তিনি ২০২২ সাল পর্যন্ত আওয়ামী লীগের সভাপতিমণ্ডলীর সদস্য (সর্বোচ্চ নীতিনির্ধারণী কমিটি) হিসেবে দায়িত্ব পালন করেছেন। এরপূর্বে তিনি দলটির দপ্তর সম্পাদকের দায়িত্ব পালন করেন।   প্রারম্ভিক জীবন  আব্দুল মান্নান ১৯৫২ সালের ৩০ জুন ঢাকা জেলার দোহার উপজেলার কাটাখালি গ্রামে জন্মগ্রহণ করেন। তার শিক্ষাগত যোগ্যতা এমএ(ডাবল) ও এলএলবি।   রাজনৈতিক জীবন  আব্দুল মান্নান ২০০৮ সালের নবম জাতীয় সংসদ নির্বাচনে প্রথমবারের মত আওয়ামী লীগের মনোনয়নে সংসদ সদস্য নির্বাচিত হন। এ নির্বাচনে আওয়ামী লীগ সরকার গঠন করার পর তিনি ২৪ জানুয়ারি ২০০৯ তারিখে গৃহায়ন ও গণপূর্ত মন্ত্রণালয়ের প্রতিমন্ত্রীর দায়িত্ব পান এবং ২১ নভেম্বর ২০১৩ তারিখ পর্যন্ত তিনি এ দায়িত্ব পালন করেন। ২০১৪ সালে দশম জাতীয় সংসদ নির্বাচনে একই আসন থেকে তিনি জাতীয় পার্টির প্রার্থী সালমা ইসলামের কাছে পরাজিত হন।   ব্যক্তিগত জীবন  আব্দুল মান্নান খান ব্যক্তিগত জীবনে সৈয়দা হাসিনা সুলতানার সাথে বিবাহ বন্ধনে আবদ্ধ হন। ২০১৪ সালে দুর্নীতি দমন কমিশন অবৈধ সম্পদ অর্জনের অভিযোগে এই দম্পতির বিরুদ্ধে মামলা দায়ের করে।   তথ্যসূত্র   বিষয়শ্রেণী:১৯৫২-এ জন্ম বিষয়শ্রেণী:জীবিত ব্যক্তি বিষয়শ্রেণী:ঢাকা জেলার রাজনীতিবিদ বিষয়শ্রেণী:বাংলাদেশ আওয়ামী লীগের রাজনীতিবিদ বিষয়শ্রেণী:নবম জাতীয় সংসদ সদস্য বিষয়শ্রেণী:বাংলাদেশের সাবেক প্রতিমন্ত্রী
হ্যামারস্মিথ অ্যান্ড সিটি লাইন হল পশ্চিম লন্ডনের হ্যামারস্মিথ ও পূর্ব লন্ডনের বার্কিংয়ের মধ্যকার একটি লন্ডন আন্ডারগ্রাউন্ড রেলপথ। টিউব মানচিত্রে গোলাপী রঙে মুদ্রিত, এটি ১৫.৮ মাইল (২৫.৫ কিমি) দীর্ঘ পথে ২৯ টি স্টেশনে রেল পরিষেবা প্রদান করে। ফ্যারিংডন ও অ্যাল্ডগেট ইস্টের মধ্যে এটি রাজধানীর আর্থিক কেন্দ্র সিটি অব লন্ডনের ধার বরাবর অগ্রসর হয়, সেই কারণে লাইনটির এমন নামকরণ করা হয়েছে। এটির সুড়ঙ্গগুলি ভমি ভূ-পৃষ্ঠের ঠিক নীচে রয়েছে এবং আকারের ব্রিটিশ প্রধান লাইনগুলির মতোই। বেশিরভাগ ট্র্যাক ও সমস্ত স্টেশনগুলি ডিস্ট্রিক্ট, সার্কেল বা মেট্রোপলিটন লাইনের সঙ্গে ভাগাভাগি করা হয়। হ্যামারস্মিথ অ্যান্ড সিটি ও সার্কেল লাইনে প্রতি বছর ১১.৪ কোটিরও বেশি যাত্রী যাত্রা করে।  মেট্রোপলিটন রেলওয়ে ১৮৬৩ সালে প্যাডিংটন ও প্যারিংডনের মধ্যে বিশ্বের প্রথম ভূগর্ভস্থ রেলওয়ে পরিষেবা শুরু করেছিল, যেখানে বাষ্পীয় লোকোমোটিভ দ্বারা কাঠের গাড়ি চালানো হয়েছিল। পরের বছর, পশ্চিমে প্যাডিংটন থেকে হ্যামারস্মিথ পর্যন্ত একটি রেলপথ খোলা হয়েছিল এবং এটি শীঘ্রই মেট্রোপলিটন ও গ্রেট ওয়েস্টার্ন রেলওয়ে কোম্পানিগুলির দ্বারা পরিচালিত ও মালিকানাধীন হয়ে ওঠে। তারপর লাইনটিকে পূর্ব দিকে প্রসারিত করা হয়েছিল, ধাপে ধাপে, ইস্ট লন্ডন রেলওয়েতে ১৯৯৪ সালে পৌঁছেছিল।  টীকা  তথ্যসূত্র   আরও পড়ুন     বহিঃসংযোগ         বিষয়শ্রেণী:লন্ডন আন্ডারগ্রাউন্ড লাইন
কনুর আল্প ছিলেন প্রথম উসমান ও প্রথম ওরহানের অন্যতম যোদ্ধা।Karatay, Osman. "The Turks: Ottomans (2 v.)—Snippet View". Çiçek, Kemal. "The Great Ottoman-Turkish Civilisation: Politics Volume 1 (Snippet View)". ,  উসমানীয় সাম্রাজ্য প্রতিষ্ঠায় যারা গুরুত্বপূর্ণ দায়িত্ব পালন করেছিলেন কনুর আল্প ছিলেন তাদের মধ্যে অন্যতম।   জীবনী  ১৩০০ সাল থেকে যখন প্রথম উসমান বাইজেন্টাইনদের বিরুদ্ধে সংগ্রাম শুরু করেছিলেন তখন থেকে কনুর আল্প তার সহযোদ্ধা ছিলেন। এছাড়া আইকুত আল্প ও আব্দুর রহমান গাজীর মতো যোদ্ধাদের সাথেও তিনি সহযোদ্ধা হিসেবে ছিলেন।  ওরহান গাজী তার পিতা জীবিত থাকাকালীন সামরিক প্রশাসনের দায়িত্ব গ্রহণ করেছিলেন। তখন ওরহান গাজী কৃষ্ণ সাগরের দিকের অঞ্চলটি দখল করার জন্য কনুর আল্পকে পাঠিয়েছিলেন। কনুর আল্প আকিয়াজি, মুদুরনু, সাকারিয়া এবং মেলেন অববাহিকা জয় করেছিলেন। আশিকপাশাজাদার মতে, ওরহানের নির্দেশে তিনি আব্দুর রহমান গাজীর সহায়তায় আইদোস দুর্গ দখল করেন। ১৩২১ সালে মুদানিয়া মার্মারা সাগরে বন্দী হয়েছিল। তখন সাগরটি বুরসার বন্দর ছিল। ওরহান তখন বুরসা দখলের আগে পশ্চিম কৃষ্ণ সাগর উপকূলের দিকে কনুর আল্পের অধীনে একটি সেনাদল প্রেরণ করেছিলেন। ১৩২৩ সালে ওসমান গাজী বাইজেন্টাইন সাম্রাজ্য থেকে প্রুসিয়াস অ্যাড হাইপিয়াম শহর জয় করেন। জয় করার পরে ওসমান গাজী তার সেনাপতি কোনুর আল্পের কাছে শহরের নিয়ন্ত্রণ হস্তান্তর করেছিলেন।Hürriyet. "Batı Karadeniz'in Efes'i: Prusias ad Hypium Antik Kenti". 18 August 2019. Retrieved 8 November 2020. ১৩২৬ সালে তিনি বুরসা বিজয়ে গুরুত্বপূর্ণ ভূমিকা পালন করেছিলেন।থাম্ব|বাম|199x199px|কনুর আল্পের কবর (বামদিক থেকে তৃতীয়টি)  কনুর ১৩২৮ সালে মারা যান এবং বিশ্বাস করা হয় যে তাকে দুজসে দাফন করা হয়েছিল। কনুর আল্পের মৃত্যুর পরে তাঁর শাসনাধীন স্থানগুলো একত্রিত করা হয়েছিল এবং প্রথম মুরাদকে দেওয়া হয়েছিল।   আরও দেখুন   কুরুলুসের তালিকা: উসমান চরিত্রসমূহে কনুর আল্প  তুরগুত আল্প  কোসে মিখাল  কনুর আল্প জাদুঘর   তথ্যসূত্র    বহিঃসংযোগ   বিষয়শ্রেণী:১৪শ শতাব্দীর উসমানীয় সামরিক কর্মী বিষয়শ্রেণী:১৩২৮-এ মৃত্যু বিষয়শ্রেণী:১৪শ শতাব্দীতে মৃত্যু বিষয়শ্রেণী:বাইজেন্টাইন-উসমানীয় যুদ্ধের উসমানীয় ব্যক্তি
মণীশ গুপ্ত পশ্চিমবঙ্গের বর্তমান পরিকল্পনা ও উন্নয়ন মন্ত্রী। তিনি ২০১১ সালের বিধানসভা নির্বাচনে ক্ষমতাসীন মুখ্যমন্ত্রী তথা যাদবপুর বিধানসভা কেন্দ্রের ২৪ বছরের বিধায়ক বুদ্ধদেব ভট্টাচার্যকে ১৬,৬৮৪ ভোটে পরাজিত করে ওই কেন্দ্র থেকে বিধায়ক নির্বাচিত হন।"Buddhadeb loses at Jadavpur constituency" , Hindustan Times, May 14, 2011."The man who beat Buddhadeb Bhattacharjee for the first time in 24 years", NDTV, May 13, 2011. মণীশ গুপ্ত একজন প্রাক্তন আইএএস আধিকারিক এবং পশ্চিমবঙ্গের প্রাক্তন মুখ্যসচিব। তিনি প্রাক্তন মুখ্যমন্ত্রী জ্যোতি বসুর আমলে পশ্চিমবঙ্গের মুখ্যসচিব ছিলেন।Great Fall of Bengal ,Hindustan Times, May 14, 2011.   পাদটীকা   বিষয়শ্রেণী:জীবিত ব্যক্তি বিষয়শ্রেণী:বাঙালি রাজনীতিবিদ বিষয়শ্রেণী:পশ্চিমবঙ্গের তৃণমূল কংগ্রেসের রাজনীতিবিদ বিষয়শ্রেণী:পশ্চিমবঙ্গের রাজ্য মন্ত্রিপরিষদের মন্ত্রী বিষয়শ্রেণী:১৯৪২-এ জন্ম বিষয়শ্রেণী:পশ্চিমবঙ্গের রাজ্যসভা সদস্য বিষয়শ্রেণী:পশ্চিমবঙ্গ বিধানসভার সদস্য ২০১১-২০১৬
ফিরোজ আব্বাস খান একজন ভারতীয় মঞ্চ ও চলচ্চিত্র পরিচালক, নাট্যকার, চিত্রনাট্যকার। তিনি মুঘল-ই-আযম, সালগিরা, তুমহারি অমৃতা, সেলসম্যান রামলাল ও গান্ধী বিরুদ্ধ গান্ধী মঞ্চনাটক পরিচালনার জন্য সুপরিচিত। তিনি গান্ধী, মাই ফাদার (২০০৬) চলচ্চিত্রের জন্য শ্রেষ্ঠ চিত্রনাট্য বিভাগে জাতীয় চলচ্চিত্র পুরস্কার ও এশিয়া প্যাসিফিক স্ক্রিন পুরস্কার অর্জন করেন।  কর্মজীবন ২০০৭ সালে তিনি নিজের মঞ্চনাটক মহাত্মা ভার্সাস গান্ধী অবলম্বনে গান্ধী, মাই ফাদার দিয়ে চলচ্চিত্র পরিচালক হিসেবে আত্মপ্রকাশ করেন। মুক্তির পর চলচ্চিত্রটি বিপুল সমাদৃত হয় এবং চলচ্চিত্রটি ৫৫তম জাতীয় চলচ্চিত্র পুরস্কারে বিশেষ জুরি পুরস্কার - পূর্ণদৈর্ঘ্য চলচ্চিত্র এবং খান শ্রেষ্ঠ চিত্রনাট্য বিভাগে জাতীয় চলচ্চিত্র পুরস্কার অর্জন করেন। এছাড়া চলচ্চিত্রটি টোকিও আন্তর্জাতিক চলচ্চিত্র উৎসবে গ্র্যান্ড প্রিক্সের মনোনয়ন লাভ করে এবং ১ম এশিয়া প্যাসিফিক স্ক্রিন পুরস্কারে শ্রেষ্ঠ চিত্রনাট্যের পুরস্কার লাভ করে।  মঞ্চনাটক  রওনক অ্যান্ড জাসসি  অল দ্য বেস্ট  ইভা মুম্বই মা চল জাইয়ে  সালগিরা  দ্য রয়্যাল হান্ট অব দ্য সান  তুমহারি অমৃতা (১৯৯২)  মহাত্মা ভার্সাস গান্ধী (১৯৯৮)  সেলসম্যান রামলাল (১৯৯৯)  কুছ ভি হো সকতা হ্যায়  ডিনার উইথ ফ্রেন্ডস (২০১১)  চলচ্চিত্রের তালিকা  গান্ধী, মাই ফাদার (২০০৭)  দেখ তামাশা দেখ (২০১৪)  পুরস্কার ও মনোনয়ন  প্রদানের তারিখ পুরস্কার বিভাগ মনোনীত কর্ম ফলাফল  ২০০৭ টোকিও আন্তর্জাতিক চলচ্চিত্র উৎসব গ্র্যান্ড প্রিক্স গান্ধী, মাই ফাদার  ২০০৭ এশিয়া প্যাসিফিক স্ক্রিন পুরস্কার শ্রেষ্ঠ চিত্রনাট্য   ৮ জুন ২০০৮ আন্তর্জাতিক ভারতীয় চলচ্চিত্র অ্যাকাডেমি পুরস্কার শ্রেষ্ঠ কাহিনি   ২১ অক্টোবর ২০০৯ জাতীয় চলচ্চিত্র পুরস্কার শ্রেষ্ঠ চিত্রনাট্য    তথ্যসূত্র  বহিঃসংযোগ  Feroz Khan, Official Webpage    বিষয়শ্রেণী:১৯৫৯-এ জন্ম বিষয়শ্রেণী:জীবিত ব্যক্তি বিষয়শ্রেণী:২১শ শতাব্দীর ভারতীয় চলচ্চিত্র পরিচালক বিষয়শ্রেণী:২১শ শতাব্দীর ভারতীয় চিত্রনাট্যকার বিষয়শ্রেণী:২১শ শতাব্দীর ভারতীয় নাট্যকার বিষয়শ্রেণী:ভারতীয় পুরুষ চিত্রনাট্যকার বিষয়শ্রেণী:ভারতীয় পুরুষ নাট্যকার বিষয়শ্রেণী:ভারতীয় মঞ্চ পরিচালক বিষয়শ্রেণী:মুম্বইয়ের চলচ্চিত্র পরিচালক বিষয়শ্রেণী:মুম্বইয়ের চিত্রনাট্যকার বিষয়শ্রেণী:হিন্দি ভাষার চলচ্চিত্র পরিচালক বিষয়শ্রেণী:শ্রেষ্ঠ চিত্রনাট্য বিভাগে জাতীয় চলচ্চিত্র পুরস্কার (ভারত) বিজয়ী
২০৩৪ ফিফা বিশ্বকাপ () হবে ২৫ তম ফিফা বিশ্বকাপ আসর, এই চতুর্বার্ষিক আন্তর্জাতিক ফুটবল চ্যাম্পিয়নশিপে ফিফা এর সদস্যভুক্ত জাতীয় দলগুলি পরস্পর প্রতিযোগিতা করবে। এই আসরটি সৌদি আরব আয়োজন করবে কারণ তারাই একমাত্র দেশ যারা ৩১ অক্টোবর ২০২৩ তারিখের মধ্যে বিড জামা দিয়েছে।  আয়োজক নির্বাচন বিশ্বকাপের জন্য বিডিং প্রক্রিয়া এখনো শুরু হয়নি। ২০৩৪ ফিফা বিশ্বকাপের জন্য কিছু প্রাথমিক বিড প্রস্তাব করা হয়েছে। নিম্নলিখিত দেশগুলি বিডিংয়ে আগ্রহ প্রকাশ করেছে: ইন্দোনেশিয়া-থাইল্যান্ড ২০৩৪ ফিফা বিশ্বকাপের প্রথম বিড দক্ষিণপূর্ব এশিয়ার জাতীগোষ্ঠী সমিতির সদস্যদের দ্বারা সমষ্টিগত দর হিসাবে প্রস্তাব করা হয়েছে। ২০১২ সালের জানুয়ারির দিকে একটি সমঝোতায় আসিয়ান বিডের ধারণাটি উত্থাপিত হয়েছিল, যখন সিঙ্গাপুরের সাবেক ফুটবল অ্যাসোসিয়েশন জেইনউদ্দীন নর্ডিন এক বিবৃতিতে বলেন যে আসিয়ানের পররাষ্ট্র মন্ত্রীদের বৈঠকে এই প্রস্তাবটি দেওয়া হয়েছে যে, দেশগুলি বিড করতে পারবেন না (যেটি জাতীয় সংস্থার উপরে রয়েছে)।  ২০১৩ সালে, নর্ডিন এবং বিশেষ অলিম্পিকে মালয়েশিয়ার রাষ্ট্রপতি, দাতুক মোহাম্মদ ফিসোল হাসান, আসিয়ানের যৌথভাবে বিশ্বকাপ আয়োজনের ধারণাটি স্মরণ করেছিলেন।  মিশর নিলামে আগ্রহ প্রকাশ নিলামে প্রকাশিত আগ্রহের সংক্ষিপ্ত বিবরণ নিচে দেখানো হলো:  এএফসি:  Seng Foo, "Indonesia-Thailand to Bid for 2034 World Cup," (23 September 2017), http://www.stadiumastro.com/sports/football/article/indonesia-thailand-to-bid-for-2034-world-cup/59608"Indonesia-Thailand to Bid for 2034 World Cup," Football Tribe, (24 September 2017), http://football-tribe.com/asia/2017/09/24/indonesia-thailand-bid-2034-world-cup/George Deudley, "AFF Backs Indonesia-Thailand Bid for 2034 FIFA World Cup," SportsPro, (26 September 2017), http://www.sportspromedia.com/news/aff-backs-indonesia-thailand-bid-for-2034-fifa-world-cup এবং      সিএএফ:    name="telegraph.uk 14 Jan 2017">  তথ্যসূত্র  বিষয়শ্রেণী:ফিফা বিশ্বকাপের আসর বিষয়শ্রেণী:ফুটবল প্রতিযোগিতা বিষয়শ্রেণী:২০৩৪ ফিফা বিশ্বকাপ বিষয়শ্রেণী:পূর্ব নির্ধারিত ফুটবল প্রতিযোগিতা বিষয়শ্রেণী:২০৩৪-এ ফুটবল
সৈয়দা মরিয়ম গুলশান হোসেন বাংলাদেশী চিত্রশিল্পী।, বর্তমানে তিনি ইউনিভার্সিটি অব ডেভেলপমেন্ট অল্টারনেটিভ এর উন্নয়ন বিকল্পের পেন্টিং বিভাগের সহকারী অধ্যাপক হিসেবে কাজ করছেন এবং মার্কিন যুক্তরাষ্ট্রের ফ্লোরিডার আন্তর্জাতিক ক্ষুদ্র শিল্পকলার সদস্য।   প্রশিক্ষণ এবং পেইন্টিং শৈলী  গুলশান নিজে নিজে শিক্ষিত শিল্পী হিসেবে কর্মজীবন শুরু করেন। পরে তিনি বহু কর্মশালায় যোগদান করেন এবং ঢাকা থেকে বিএফএ ডিগ্রি অর্জন করেন এবং পরে যুক্তরাজ্যের সাউথাম্পটন ইউনিভার্সিটির উইনচেস্টার স্কুল অব আর্টের এমএফএ ডিগ্রি অর্জন করেন।   কাজের বিষয় ও জীবনের প্রভাব  তার চিত্রকর্মের বিষয় সাধারণত প্রকৃতি, ইতিহাস, মানব অনুভূতি, এবং সমাজতান্ত্রিক বিষয়ের সাথে জড়িত। তিনি প্রিন্টমেকিং, কল্যাগ্রাফ, মোনোপ্রিস্ট, সৌর প্লেট ইটিং এবং সিলস্ক্রিনে পরীক্ষা করেছেন।  ঢাকা ট্রিবিউনের মতে, গুলশানের প্রাথমিক জীবন অভিজ্ঞতা তার কাজের উপর ব্যাপক প্রভাব ফেলে। তিনি সৈয়দ পরিবারে জন্মগ্রহণ করেন এবং তার পরিবারের অনেক সদস্য ১৯৭১ সালে মুক্তিযুদ্ধের শিকার ছিলেন। বিশিষ্ট শিল্প সমালোচক ও সাংবাদিক ফয়জা হক দ্বারা উল্লেখ করা হয়েছে, এর ফলে শিল্পী প্রায়শই মুক্তিযুদ্ধ, মানব আঘাত, পুরানো স্থাপত্য, বা পরিত্যক্ত প্রাসাদগুলি তার কাজের বিষয় হিসাবে নির্বাচন করেছেন।  তথ্যসূত্র  বিষয়শ্রেণী:জীবিত ব্যক্তি বিষয়শ্রেণী:১৯৬২-এ জন্ম বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী বিষয়শ্রেণী:২০শ শতাব্দীর বাংলাদেশী চিত্রশিল্পী বিষয়শ্রেণী:বাংলাদেশী নারী চিত্রশিল্পী বিষয়শ্রেণী:ঢাকার চিত্রশিল্পী বিষয়শ্রেণী:বাঙালি নারী শিল্পী বিষয়শ্রেণী:বাংলাদেশী নারী শিল্পী বিষয়শ্রেণী:২০শ শতাব্দীর নারী শিল্পী বিষয়শ্রেণী:বাংলাদেশী চিত্রশিল্পী
ফটিকছড়ি জামেউল উলুম ফাজিল মাদ্রাসা বাংলাদেশের চট্টগ্রাম জেলার একটি আলিয়া মাদ্রাসা। মাদ্রাসাটি চট্টগ্রাম জেলার ফটিকছড়ি পৌরসভায় অবস্থিত। মাদ্রাসাটি বর্তমানে ইসলামি আরবি বিশ্ববিদ্যালয় অধিভুক্ত মাদ্রাসা। মাদ্রাসার অধ্যক্ষ সৈয়দ মোহাম্মদ ইবরাহীম কাসেম।   ইতিহাস  আধ্যাত্মিক সাধক মাওলানা সৈয়দ গোলামুর রহমান শাহের খলিফা মাওলানা আমিন উল্লাহ শাহ সুন্দরপুরী ১৯০৪ সালে এ মাদ্রাসাটি প্রতিষ্ঠা করেন। ১৯৪০ সালে তৎকালীন একমাত্র ধর্মীয় শিক্ষাপ্রতিষ্ঠান কলকাতা আলিয়া মাদ্রাসা থেকে দাখিল, আলিম, ফাজিল শ্রেণী পর্যন্ত সরকারি স্বীকৃতি লাভ করে।   ব্যবস্থাপনা  প্রতিষ্ঠানটি প্রায় ৫.৮৪ একর জায়গা জুড়ে অবস্থান। এর দালান সংখ্যা ৭টি।   শিক্ষা কার্যক্রম  এটি একটি ফাজিল (ডিগ্রি) পর্যায়ের শিক্ষাপ্রতিষ্ঠান। পাশাপাশি স্নাতক সম্মান কোর্সও চালু করা হয়েছে। এ প্রতিষ্ঠানে সহ-শিক্ষা ব্যবস্থা রয়েছে। বর্তমানে ১১ শতাধিক শিক্ষার্থী এ মাদ্রাসায় অধ্যয়নরত আছে। বিগত বছরের পাশের হার ৮৭.৫১%। ২০১৪ সালে দাখিল পরীক্ষায় ৬ জন এবং আলিম পরীক্ষায় ৩ জন শিক্ষার্থী এ+ পেয়েছে।   আরও দেখুন   তামিরুল মিল্লাত কামিল মাদ্রাসা ইসলামী বিশ্ববিদ্যালয়, বাংলাদেশ ইসলামি আরবি বিশ্ববিদ্যালয়   তথ্যসূত্র    বহিঃসংযোগ   বিষয়শ্রেণী:ফটিকছড়ি উপজেলার শিক্ষাপ্রতিষ্ঠান বিষয়শ্রেণী:চট্টগ্রাম জেলার আলিয়া মাদ্রাসা
হার্বার্ট ব্রেনন (ইংরেজি: Herbert Brenon; জন্ম: আলেকজান্ডার হার্বার্ট রেজিনাল্ড সেন্ট জন ব্রেনন; ১৩ই জানুয়ারি ১৮৮০ - ২১শে জুন ১৯৫৮) ছিলেন একজন আইরিশ চলচ্চিত্র পরিচালক, অভিনেতা ও চিত্রনাট্যকার। তিনি ১৯৩০-এর দশকে নির্বাক চলচ্চিত্র যুগের অন্যতম চলচ্চিত্র পরিচালক ছিলেন। তিনি সরেল অ্যান্ড সন (১৯২৭) চলচ্চিত্র পরিচালনার জন্য শ্রেষ্ঠ পরিচালনা বিভাগে একাডেমি পুরস্কারের মনোনয়ন লাভ করেন।  জীবনী প্রারম্ভিক জীবন ব্রেনন ১৮৮০ সালের ১৩ই জানুয়ারি আয়ারল্যান্ডের কিংসটাউনের ২৫ ক্রসথওয়াইট পার্কে (বর্তমান ডুন লাওঘাইয়ার, ডাবলিন) জন্মগ্রহণ করেন। তার পিতা এডওয়ার্ড সেন্ট জন ব্রেনন ছিলেন সাংবাদিক, কবি ও রাজনীতিবিদ এবং তার মাতা ফ্রান্সিস হ্যারিস।  ১৮৮২ সালে তারা স্বপরিবারে লন্ডন চলে যান। সেখানে তিনি সেন্ট পল্‌স স্কুলে এবং পরে কিংস কলেজ লন্ডনে পড়াশুনা করেন। চলচ্চিত্র পরিচালনা শুরুর পূর্বে তিনি ভডেভিলে তার স্ত্রী হেলেন ওবার্গের সাথে অভিনয় করতেন।  কর্মজীবন ব্রেনান ১৯১৬ সালে আ ডটার অব দ্য গড চলচ্চিত্র পরিচালনা করেন। তিনি ১৯২৪ সালে স্যার জেমস ব্যারির নাটক অবলম্বনে পিটার প্যান চলচ্চিত্র নির্মাণ করেন। পরের বছর ফেমাস-প্লেয়ার-লাস্কির ব্যানারে তিনি আবারও একই লেখকের মঞ্চনাটক অবলম্বনে আকিস ফর সিনড্রেলা (১৯২৫) নির্মাণ করেন। এছাড়া তার অন্যান্য উল্লেখযোগ্য চলচ্চিত্র হল বো গেস্ত (১৯২৬), সরেল অ্যান্ড সন (১৯২৭), লাফ, ক্লাউন, লাফ (১৯২৮), ও দ্য ফ্লাইং স্কোয়াড (১৯৪০)। সরেল অ্যান্ড সন চলচ্চিত্র পরিচালনার জন্য ১ম একাডেমি পুরস্কার আয়োজনে শ্রেষ্ঠ পরিচালনা বিভাগে পুরস্কারের মনোনয়ন লাভ করেন।  মৃত্যু ব্রেনন ১৯৫৮ সালের ২১শে জুন ক্যালিফোর্নিয়ার লস অ্যাঞ্জেলেস শহরে মারা যান। তাকে নিউ ইয়র্কের ব্রন্‌ক্সের উডলন সিমেট্রিতে সমাহিত করা হয়।  নির্বাচিত চলচ্চিত্র তালিকা  ডক্টর জেকিল অ্যান্ড মিস্টার হাইড (১৯১৩)  আ ডটার অব দ্য গড (১৯১৬)  দ্য গ্রেট গেটসবি (১৯২৬)  বো গেস্ত (১৯২৬)  সরেল অ্যান্ড সন (১৯২৭)  লাফ, ক্লাউন, লাফ (১৯২৮)  হাউজমাস্টার (১৯৩৮)  দ্য ফ্লাইং স্কোয়াড (১৯৪০)  তথ্যসূত্র  বহিঃসংযোগ         বিষয়শ্রেণী:১৮৮০-এ জন্ম বিষয়শ্রেণী:১৯৫৮-এ মৃত্যু বিষয়শ্রেণী:আয়ারল্যান্ডীয় চলচ্চিত্র অভিনেতা বিষয়শ্রেণী:আইরিশ চলচ্চিত্র পরিচালক বিষয়শ্রেণী:আইরিশ পুরুষ চিত্রনাট্যকার বিষয়শ্রেণী:আইরিশ নির্বাক চলচ্চিত্র অভিনেতা বিষয়শ্রেণী:আইরিশ নির্বাক চলচ্চিত্র পরিচালক বিষয়শ্রেণী:কিংস কলেজ লন্ডনের প্রাক্তন শিক্ষার্থী বিষয়শ্রেণী:২০শ শতাব্দীর চিত্রনাট্যকার বিষয়শ্রেণী:আয়ারল্যান্ডীয় চলচ্চিত্র পরিচালক
টি-কোষ টিকা হচ্ছে একটি টিকা যা প্রতিরক্ষামূলক টি-কোষকে প্ররোচিত করতে নকশা করা হয়েছে।   টি-কোষ টিকাগুলো কোষ অনাক্রম্যতা প্ররোচিত করতে নকশা করা হয়েছে। এগুলোকে কোষ-মধ‍্যস্থতা প্রতিরোধী(সিএমআই) টিকা হিসাবেও উল্লেখ করা হয়।   এটা মনে করা হয় যে তারা হোস্ট কোষের ভিতরে লুকিয়ে থাকা জীবাণু এবং দ্রুত পরিবর্তিত হওয়া ভাইরাস (যেমন এইচআইভি বা ইনফ্লুয়েঞ্জা) থেকে সুরক্ষার জন্য প্রচলিত বি-কোষ টিকার চেয়ে বেশি কার্যকর হতে পারে। টি-কোষ টিকা এইচআইভি/এইডসের জন্য রোগশয‍্যা পরীক্ষার মধ্য দিয়ে গেছে।   জুলাই ২০১২ পর্যন্ত কোনোটিই অনুমোদিত হয়নি।  ডিসেম্বর ২০২০ হিসাবে, ফাইজার-বায়োএনটেক কোভিড জ্যাব এফডিএ-এর জরুরি ব্যবহারের অনুমোদন পাস করেছে  এবং প্রথম এফডিএ অনুমোদিত টি কোষ টিকা হয়ে উঠেছে।    তথ্যসূত্র   বিষয়শ্রেণী:টিকা
১৯৫৫–৫৬ ইউরোপীয় কাপ ইউরোপীয় কাপের প্রথম আসর ছিল, এটি উয়েফার প্রধান ক্লাব ফুটবল প্রতিযোগিতা ছিল। এই প্রতিযোগিতাটি ১৯৫৫ সালের ৪ঠা সেপ্টেম্বর হতে ১৯৫৬ সালের ১৩ই জুন তারিখ পর্যন্ত অনুষ্ঠিত হয়েছে। ১৯৫৬ সালের ১৩ই জুন তারিখে ফ্রান্সের প্যারিসের পার্ক দে প্রাঁসে আয়োজিত এই প্রতিযোগিতার ফাইনালে স্পেনের ক্লাব রিয়াল মাদ্রিদ ৪–৩ গোলের ব্যবধানে ফ্রান্সের ক্লাব রেঁসকে হারিয়েছে প্রথমবারের মতো শিরোপা জয়লাভ করে।  ফরাসি ফুটবল ম্যাগাজিন ল'একিপে ইউরোপের প্রতিনিধি এবং মর্যাদাপূর্ণ ক্লাবের ভিত্তিতে ইউরোপীয় কাপের প্রথম পাঁচটি আসরে অংশ নেওয়া ক্লাব নির্ধারণ করেছিল। মূলত নির্বাচিত দলগুলোর মধ্যে থেকে দ্য ফুটবল অ্যাসোসিয়েশন ইংল্যান্ডের চেলসিকে অংশগ্রহণ থেকে বিরত রেখেছিল, যারা এই প্রতিযোগিতাকে ঘরোয়া ফুটবলের জন্য বিভ্রান্তি ভেবেছিল; একই কারণে তারা স্কটিশ চ্যাম্পিয়ন আবেরডিনকে এই প্রতিযোগিতায় অন্তর্ভুক্ত হতে সম্মতি প্রদান করেনি। চেলসির স্থলে পোল্যান্ডের গোভার্দিয়া ওয়ারশ এই প্রতিযোগিতায় অংশ নিয়েছিল। এছাড়াও, হল্যান্ড স্পোর্ট, বুদাপেস্ট হনভেদ এবং বি কে কোপেনহেগেন যথাক্রমে নেদারল্যান্ডস, হাঙ্গেরি এবং ডেনমার্কের প্রতিনিধিত্ব হওয়ার সুযোগ প্রত্যাখ্যান করেছিল; তাদের স্থলে যথাক্রমে পিএসভি আইন্দোভেন, ভরোস লবোগো এবং এজিএফ আরহুস এই প্রতিযোগিতায় অংশগ্রহণ করেছিল। ১৯৫৭ সালে পশ্চিম জার্মানিতে একীভূত করার পর, জারলান্ডের এক প্রতিনিধি সমন্বিত এটি উয়েফার একমাত্র প্রতিযোগিতা ছিল।  প্রথম রাউন্ডের প্রতিপক্ষ আয়োজকদের দ্বারা নির্ধারণ করা হয়েছিল, যা ভবিষ্যতের সকল ইউরোপীয় কাপ ম্যাচের ক্ষেত্রে যেমন পদক্ষেপ গ্রহণ করা হয়েছে তেমন ছিল না।  বন্ধনী  ফাইনাল  300px  তথ্যসূত্র  বহিঃসংযোগ  উয়েফা.কমে ১৯৫৫–৫৬ ইউরোপীয় কাপ  উয়েফা.কমে ১৯৫৫–৫৬ ইউরোপীয় কাপ সকল ম্যাচ  উয়েফা.কমে ১৯৫৫–৫৬ ইউরোপীয় কাপের সকল গোলদাতা  রেক.স্পোর্ট.সোকসার স্ট্যাটিস্টিক্স ফাউন্ডেশনে ইউরোপীয় কাপের সকল ফলাফল  ১৯৫৫–৫৬ ইউরোপীয় কাপের ফলাফল এবং দল (আর্কাইভ)    বিষয়শ্রেণী:১৯৫৫–৫৬-এ ইউরোপীয় ফুটবল বিষয়শ্রেণী:ইউরোপীয় চ্যাম্পিয়ন ক্লাবের কাপ মৌসুম
অজয় সিংহরায় (জন্ম: ১৯২০ - মৃত্যু: ২০০০) একজন বিখ্যাত বাঙালি আবহসঙ্গীতকার । তিনি বেশকিছু নাটক এবং চলচ্চিত্রের আবহসঙ্গীত দিয়েছেন ।  অজয় সিংহরায় ঋত্বিক গোষ্ঠীর মাদার, বহুরূপীর বাকি ইতিহাস, ঘরে বাইরে, সত্যজিৎ রায়ের ফটিকচাঁদের আবহসঙ্গীত দিয়েছেন ।  সঙ্গীত বিষয়ে তার গবেষণা গ্রন্থ মিউজিং অন মিউজিক । তিনি ইনমিউজিকা পত্রিকা সম্পাদনা করেছেন । তিনি ভালো সেতার বাজাতে পারতেন ।   তথ্যসূত্র    সংসদ বাঙালি চরিতাভিধান - দ্বিতীয় খণ্ডের সংযোজন - সাহিত্য সংসদ  বিষয়শ্রেণী:বাঙালি আবহসঙ্গীতকার বিষয়শ্রেণী:বাঙালি সঙ্গীত পরিচালক বিষয়শ্রেণী:১৯২০-এ জন্ম বিষয়শ্রেণী:২০০০-এ মৃত্যু